Lucrările de pe litoral vor fi oprite în zona plajelor turistice, pe perioada sezonului estival
Articole recomandate
Peste 424.000 de persoane beneficiază de pensii şi indemnizaţii prevăzute de legi speciale
17 Martie 2024
Amenzi usturătoare, aplicate de către inspectorii în muncă
17 Martie 2024
Administrația Bazinală de Apă Dobrogea - Litoral (ABADL) informează că a prevăzut în contractele semnate cu antreprenorii/constructorii ca pe durata sezonului estival, în cadrul proiectului "Reducerea eroziunii costiere Faza II", să nu se execute lucrări în zona plajelor turistice.
În conformitate cu prevederile contractelor de proiectare și execuție lucrări, în extrasezon, suprafețele de plajă (șantierele) sunt predate către antreprenori pentru execuția lucrărilor aferente proiectului. Însă în sezonul estival aceștia nu au dreptul de a lucra în zona plajelor turistice și au obligația să elibereze zona plajelor, astfel încât activitățile specifice să poată fi derulate corespunzător. În prezent, specialiștii din cadrul ABADL monitorizează cu atenție derularea activităților de pe toate șantierele cuprinse în cadrul loturilor 7 - Olimp, 8 - Jupiter-Neptun, 9 - Balta Mangalia-Venus-Aurora. De asemenea, au avut loc discuții cu antreprenorul Van Oord Dredging and Marine Contractors despre starea actuală a suprafețelor de plaje și pregătirea acestora pentru a putea fi predate operatorilor economici în conformitate cu prevederile contractelor de închiriere.
Plaja aferentă loturilor 7, 8 și 9 este una îngustă și fragmentată. Aceasta a necesitat înființarea de drumuri temporare, constituirea de multiple depozite de materiale și anrocamente utilizate pentru execuția structurilor costiere. Conform mențiunilor antreprenorului, acestea vor fi desființate sau mutate în afara plajelor, pentru a permite derularea sezonului estival, respectiv utilizarea plajelor de către turiști, potrivit reprezentanților ABADL. Suprafețele de plajă sunt în prezent ocupate parțial de drumurile temporare înființate pentru execuție, dar deja se lucrează la dezafectarea acestora în zona Venus și Olimp.
"Având în vedere că până la debutul sezonului estival, când antreprenorul trebuie să oprească lucrările pe șantier conform cerințelor beneficiarului și să elibereze plajele turistice, mai sunt 50 de zile, considerăm că este suficient timp ca antreprenorul să ia măsurile necesare pentru ca suprafețele de plajă să fie utilizate în condiții de siguranță de către turiști.
Menționăm că, urmare a desființării vechilor structuri, dispunerea suprafețelor de plaje a suferit modificări, însă profilul transversal la linia țărmului este cel natural", precizează reprezentanții Administrației Bazinale de Apă Dobrogea – Litoral.
"Având în vedere că până la debutul sezonului estival, când antreprenorul trebuie să oprească lucrările pe șantier conform cerințelor beneficiarului și să elibereze plajele turistice, mai sunt 50 de zile, considerăm că este suficient timp ca antreprenorul să ia măsurile necesare pentru ca suprafețele de plajă să fie utilizate în condiții de siguranță de către turiști.
Menționăm că, urmare a desființării vechilor structuri, dispunerea suprafețelor de plaje a suferit modificări, însă profilul transversal la linia țărmului este cel natural", precizează reprezentanții Administrației Bazinale de Apă Dobrogea – Litoral.
Comentează știrea
Nu există comentarii introduse pentru acest articol!
Articole pe aceeași temă
În ce stadiu se află pregătirea plajelor pentru sezonul estival? Lucrările trebuie finalizate în maximum două luni
Vineri, 15 Martie 2024
Statul român a redus efectele eroziunii costiere pe jumătate dintre loturile cuprinse în marele proiect
Joi, 14 Martie 2024
Miercuri, 13 Martie 2024
Duminică, 10 Martie 2024